Møtebok fra 16. januar 2025

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Torsdag 16. januar 2025  |
| **Møtetid** | Kl 18.00 – 20.30  |
| **Møtested** | Kirkestua, Båstad  |

**Til stede:** Berit Movik Lo, Tormod Karlsen, Anita Berget, Kjersti Marken, Åshild Moen Arnesen, Ellen Løchen Børresen og Inger Lise Kåen Haugen.

**Meldt forfall:** Cicilie Klethagen Langstad og Tone Torp Andresen.

**Sak 1/25 Godkjenning av møtebok fra forrige møte og godkjenning av innkalling til dette møte.**

Vedtak**:** Møtebok og innkalling godkjennes.

**Sak 2/25** **Siden sist**

MR-leder orienterte om KAs webinar om givertjeneste/innsamling november 2024. Hva er lurt når man skal organisere en givertjeneste? Hvordan øker vi menighetens inntekter? Engasjementet hos giveren må være på plass, viktig å være konkret om hva man gir til, for eksempel når det gis opplysninger om ofring under gudstjenester. 250 kr i måneden er et gunstig beløp. Givertjenesteløsning som gir skattefradrag: Solidus. Daglig leder finner ut mer om Solidus til neste møte.

MR-leder var på møte med de andre MR-lederne i IØKF 09.01.25: Det er anstrengt økonomi i rDnk for tiden, og det brukes ikke vikarmidler. Prestene i prostiet må gjøre tjeneste flere steder i tillegg til eget sokn. Opplysninger ble gitt om prosessen rundt kontorutbygging i Askim.

Vedtak: Tas til orientering.

**Sak 03/25 «Kirka vår»**

Vi fortsatte samtalen angående strategisk arbeid i menigheten. I Eidsberg har menighetsrådet jobbet med «Kirka vår», som er et godt verktøy for å jobbe med hvordan utvikle menigheten. Daglig leder Åshild Moen Arnesen har vært med i Eidsberg og delte erfaringer og prosessen de har hatt så langt, og presenterte forslag til hvordan vi kan jobbe lokalt hos oss. Rådet er enige om at det er viktig å finne ut hva savnes i lokalmiljøet vårt. Skal vi kutte ut noe av det vi har og bygge noe nytt? Kan ting gjøres på andre måter?

Vedtak: Menighetsrådet sitter ja til å sette i gang prosess med Kirka vår. Menighetsrådet oppretter en arbeidsgruppe til å jobbe med Kirka vår-prosessen under forutsetninger av at teamet er med på dette. Soknepresten, menighetsrådsleder, daglig leder og Inger Lise sier ja til å være med i arbeidsgruppa, og gruppa ledes av soknepresten. Daglig leder er sekretær. Det skal også spørres to personer til.

**Sak 04/25 Ressursgjennomgang i Indre Østfold kirkelige fellesråd**

Det har gått fem år siden sammenslåingen og Indre Østfold kirkelige fellesråd ble en realitet. Teamene og menighetsrådene i Indre Østfold kirkelige fellesråd har blitt bedt om å svare på spørsmål angående ressursbruk, verdier og tanker framover. Vi ser på vedlagte dokumenter sammen.

Vedtak: Se vedlegg.

**Sak 05/25 Årsmøte 27. mars 2025**

Menighetens årsmøte er 27. mars etter gudstjeneste i Båstad kirke kl 18. Menighetsrådet drøftet hvilke saker rådet ønsker at skal bli tatt opp i årsmøtet.

Kirka vår – arbeidsgruppa kan si noe om arbeidet sitt

Årsmeldinger fra utvalgene

Generell info fra årsmeldingen

Det bør sies noe fra FR

Regnskap fra rådet og FR

Orientere om prosess rundt eierskap til menighetshusene.

Vedtak: Tas til orientering

**Sak 6/25 Flytte møtedato for menighetsrådet**

Daglig leder er borte når vi har planlagt møte i menighetsrådet 6. mars. Rådet drøftet mulige alternative møtedatoer.

Vedtak: Møtet flyttes en uke frem i tid, til 13. mars kl 18.00, Kirkestua.

**Sak 07/25 Orienteringer**

* Jubileum Kirkestallen 50 år: Ble et vellykket arrangement.
* Jula og juletrefest: Ansatte i kirka møtte alle barn fra barnehage- og opp til ungdomsskolealder, enten i kirka eller på julevandringene i løpet av advents- og juletiden. Flott innsats av teamet. Frikirken hadde ansvaret for gudstjenesten samme dag som juletrefesten. 80 mennesker deltok.
* Økumenisk uke: Sangkvelden fredag 17. januar ble avlyst, men det er vesper på lørdag 18. og økumenisk gudstjeneste på Filadelfia (Frikirken, Filadelfia, den nordisk-katolske kirke, Misjonskirken Betania Havnås og Dnk) søndag 19. jan under i bønneuka for kristen enhet.
* Oppstart av strikke-kafe og syklubb

Utvalgene

* Gudstjenesteutvalget v/ Ellen
	+ Lurt å spesifisere offerformålene, ikke bare skrive «ofring til menighetsarbeidet».
	+ Utvalget har gått gjennom liturgiene. Gjort noen endringer, for eksempel i gudstjenestene med dåp, som gjør at disse kan holdes litt kortere. Skal forsøke å ha en mappe med program til hver gudstjeneste.
* Teamet v/Åshild: Julen med alle arrangementer og gudstjenester vel gjennomført. Januar er tiden for statistikkføring, og statistikken for Trøgstad og Båstad menighet er sendt inn til SSB nå. Menighetspedagogstillingen lyses ut på nytt i vår.
* Fellesrådet v/Tormod: Det jobbes fortsatt med Båstad kirke. Overrislingsanlegg og montering av automatisk ringeanlegg og oppgradering av gravplassen er skjøvet frem i tid. Budsjettet ble vedtatt. Jobber med kontorbyggsaken i Askim, vært på anbud. Lånegarantisak skal opp på kommunestyremøte. Håpet er å komme i gang i løpet av våren. 4,1 % økning kommunal finansiering, som ønsket.
* Soknepresten:
	+ Det er en strategi i Borg bispedømme om å styrke sokneprestens lederposisjon åndelig og strategisk. Vært på møte om samledelse, som er et forum for ledere i Indre Østfold, og sokneprestene i IØ sitter i dette forumet. Det var et nyttig møte, viktig å prate sammen om ting som angår alle, for å sørge for god drift.
	+ Samefolkets dag 6. februar: Det er en fellerådsgudstjeneste i Trøgstad kirke med prost Kjartan Bergslid og sokneprest her i Trøgstad som liturger. Flere aktører bidrar. Bidosfest etter gudstjenesten.

Vedtak: Tas til orientering.

Berit Movik Lo Åshild Moen Arnesen

Leder i menighetsrådet Referent, daglig leder